美女廚房 (2018年)

《美女廚房》係香港一電視節目，主題係烹飪遊戲，由無綫電視製作。

呢個節目概念同無綫電視喺2000年代製作嘅兩輯同名節目《美女廚房》幾似，不過呢套節目並唔似得之前噉買咗日本朝日電視台個版權，所以節目嘅英文名改咗個新名，節目形式亦同之前有啲唔同，台前幕後都係全新嘅班底，不過有啲人都會照樣叫佢做「美女廚房第三輯」，亦有啲人將2000年代嘅版本統稱做第一輯，呢個版本就叫「美女廚房第二輯」。

呢個節目由林盛斌、蕭正楠、張振朗主持，林俊文、陳旭亮監製，由2018年6月2號到8月18號逢禮拜六21:30-22:30喺翡翠台播。節目固定演出者包括20位「美女學徒」，同埋兩位「型男助手」陳諾忠同鄧嘉傑。

2018年8月22號，無綫電視宣佈呢個節目時段改播外購劇《延禧攻略》，抽起呢個節目，等《延禧攻略》播完先至由10月13號開始喺原時段繼續播，播到12月1號。

同舊版主要差異
新版唔再有現場觀眾。上半部份更加遮住參賽者個樣，要電視觀眾自己估係邊個，所以節目預告無出參賽者個樣，文字版預告亦唔提邊個參賽，報紙新聞或者娛樂傳媒一樣唔講，但係第4集開始觀眾可以知道其中一位參賽者，即係要估另外兩位參賽者。
舊版參賽者煮到「雞手鴨腳」嘅醜態，同埋評判尖酸刻薄嘅評語，新版暫時出現得比較少。

每集內容

美女學徒
節目入面嘅美女學徒包括9位無綫藝員同11位非藝員，當中無綫喺4月搞個宣傳活動入面曾經有19位非藝員出場，但最終只有幾位做到正式學徒。

節目調動
2018年6月16號：由於嗰晚播《明愛暖萬心》，所以順延到22:00-23:00播映。
2018年8月25號到10月6號：由於播外購劇《延禧攻略》，所以連續7個禮拜暫停播映。

美女廚房 - 主頁 - tvb.com

2018年無綫電視節目
煮嘢電視節目